open-index/open-wikipedia-markdown huggingface dataset:
ויטלי דיאקוב

**ויטלי אלכסנדרוביץ' דיאקוב** (ברוסית: **Виталий Александрович Дьяков**; נולד ב-31 בינואר 1989 בקרסנודר שברוסיה) הוא כדורגלן עבר רוסי ששיחק בעמדת הבלם.

## קריירת מועדונים
דיאקוב התחיל את צעדיו הראשונים בקריירה בעיר מולדתו קרסנודר. בקיץ 2006 עבר ללוקומוטיב מוסקבה. ויטלי לא זכה למקום בהרכב קבוצת הנוער ולכן באביב 2007 הושאל לסוצ'י 04 ושנה לאחר מכן לגובקין.

כאשר חזר ב-2009, התחיל ויטלי להתאמן עם ההרכב הראשון של לוקומוטיב, אך לא זכה להופעת בכורה בליגת העל. ב-13 במרץ 2009 הופיע לראשונה במדי קבוצת הנוער של לוקומוטיב במשחק מול חימקי שנגמר 2:2, באותו משחק הוא הבקיע שער מפנדל.

בשנת 2010 דיאקוב שוב הושאל, הפעם על ידי הקבוצה השנייה של לוקומוטיב, שם רשם הופעת בכורה ב-18 באפריל נגד טורפדו ולדימיר (2:0). את שערו הראשון במדי לוקומוטיב-2 כבש ב-5 בספטמבר נגד טקסטילשיק איוואנובו.

ב-2011, לאחר שחזר ללוקומוטיב, דיאקוב שוב ניסה להתחרות על מקום בהרכב הבוגרים אך ללא הצלחה. עונת 2011 הפכה לעונה המוצלחת ביותר שלו בקבוצת נוער של לוקומוטיב, כאשר הוא זכה איתה באליפות וקיבל את תואר השחקן המצטיין בקבוצה. במהלך העונה הוא הבקיע 9 שערים ב-27 משחקים ושיחק כקפטן הקבוצה.

בדצמבר 2011 ויטלי דיאקוב, דמיטרי פולוז ועוד כמה שחקנים החליטו לא להאריך את חוזם עם לוקומוטיב ועזבו את המועדון. מאוחר יותר, נשיאת המועדון אולגה סמורודסקייה הודתה בכך שאינה מאמינה שדיאקוב והשאר יצליחו לממש את הפוטנציאל שלהם.

ב-27 בינואר 2012 חתם ברוסטוב ל-3 שנים. ערך הופעת בכורה במדי הצהובים-כחולים ב-27 באפריל בתיקו 1:1 מול טרק גרוזני. בעונה האחרונה שלו בקבוצה הוא שיחק לצד חרבויה מיליץ'. ב-14 ביולי 2017 חתם דיאקוב לשנתיים בסיוואספור.

## תארים
**רוסטוב**
*הגביע הרוסי: 2013/2014

## קישורים חיצוניים

* סטטיסטיקות ופרופיל באתר התאחדות הכדורגל הרוסית 

קטגוריה:בלמי כדורגל רוסים
קטגוריה:כדורגלנים רוסים
קטגוריה:כדורגלני לוקומוטיב מוסקבה
קטגוריה:כדורגלני רוסטוב
קטגוריה:כדורגלני דינמו מוסקבה
קטגוריה:כדורגלני טום טומסק
קטגוריה:כדורגלני סיוואספור
קטגוריה:כדורגלני דינמו מינסק
קטגוריה:רוסים שנולדו ב-1989
דוליים

**א-דֻלַיְם** (الدليم) או  **אל־דוליים** (**דוליים**) הוא השבט הבדואי הגדול בעיראק, השוכן במערבה - במחוזות אל-אנבר, באבל, סלאח א-דין, דיאלא, מוסול וכן בבגדד. נוסף על כך ישנה קהילה בסוריה. בני שבט זה בדרך כלל ניתנים לזיהוי בעזרת השמות של החמולות והמשפחות שלהם המבוססים על שם שבטם.

א-דֻלים הוא השבט הערבי הסוני הגדול בעיראק. הם גרים בעיקר בין האזור שדרומית לעיר אל-חלה, על נהר הפרת, ועד פלוג'ה, רמאדי, סאמרא ומוסול.

ההיסטוריון העיראקי מוחמד בן חמד אל-בסאם א-תמימי (1831) ציין ששבט א-דלים חולק לארבע קבוצות (אל-בו רידיני, אל-בו פהד, אל-בו עלואן ואל-מחאמדה).

חלק מבני משפחות שבט א-דלים במחוז אנבאר היו יהודים- בערים עאנה, ראווה, רמאדי ופלוג'ה- אך הם התאסלמו במהלך מאה השנים האחרונות.

החמולות של א-דלים שיחקו תפקיד גדול במאבק באמריקנים במלחמתם בעיראק בפלוג'ה, רמאדי ואל-קאים.

קטגוריה:שבטים בדואים
ואשקאוץ

**ואשקאוץ** (באוקראינית: **Вашківці**) היא עיירה הנמצאת במחוז צ'רנוביץ שבאוקראינה.

## היסטוריה
ב-1989 נמנו בעיירה 5,811 תושבים.

## קישורים חיצוניים

* 
* דב שי (עורך), "ושקאוץ וסביבתה", **[https://bukovina.org.il/wp-content/uploads/2018/06/Bukovina-printedFile_04-2012.pdf שואת יהודי צפון בוקובינה: מצעד המוות לטרנסניסטריה]**, תל אביב: הארגון העולמי של יהודי בוקובינה, 2006

* Dr. Ascher Leschem-Lifschitz, Waschkoutz, in "Geschichte der Juden in der Bukowina", Tel Aviv, 1962


## הערות שוליים

קטגוריה:מחוז צ'רנוביץ: ערים
פיליפ לסקובסקי

**פיליפ לסקובסקי** (פולנית: **Philip Laskowsky**; 17 ביולי 1889 – 12 ביוני 1960) היה מלחין, מנצח מקהלות ושחקן בתיאטרון היידי.

## חייו
לסקובסקי נולד בוורשה למשפחה מחסידות ראדזימין, בנו של סוחר עצים. למד עם מלמדים בביתו ושר חזנות. אחיו, שהיה פרופסור למוזיקה, לימד אותו משחק והכשירו להיות קאפלמייסטר צבאי. בצעירותו השתתף במספר אופרטות כשחקן וכמנצח מקהלה והשתתף במסעות הופעות בפולין ורוסיה.

עם כיבוש ורשה על ידי הגרמנים במלחמת העולם הראשונה נוסד תיאטרון "צנטראל", ולסקובסקי שיחק בו בתפקידים קומיים באופרטות שתורגמו על ידו מגרמנית ליידיש. בסוף המלחמה החל להלחין את האופרטות הראשונות שלו, והן הוצגו ברוסיה ופולין.

בשנת 1921 היגר לארצות הברית והשתלב בסצנת תיאטראות היידיש בניו יורק. הוא הופיע כשחקן וזמר ועסק בכתיבה ובהלחנה של שירים ואופרטות.

מיוחסת ללסקובסקי הלחנת שירו הידוע של איציק מאנגר "על הדרך עץ עומד", שזכה לביצועים רבים.



\relative c' {
\time 3/4
\key c \minor
c8^"הפסוק הראשון במנגינת השיר (כנראה מאת פיליפ לסקובסקי)" c g'2 f8 f ees2 f8 f ees4 d ees ees2
}


לסקובסקי נפטר בניו יורק ביוני 1960, בגיל 71, ונקבר בחלקת Yiddish Theatrical Alliance בבית הקברות "מאונט הֶבּרון" שבקווינס.

## קישורים חיצוניים

* פיליפ לסקובסקי באתר WorldCat Identities
* 
* 
* פיליפ לסקובסקי באתר "Yiddish Music"
* מ"ע, "לאסקאָווסקי פיליפ", בתוך: זלמן זילבערצווייג (געזאמלט און רעדאקטירט), ביי דער נאנסטער מיטארבעט פון יעקב מעסטעל, **לעקסיקאָן פון יידישן טעאטער**, כרך ב, ורשה: אלישבע, 1934, עמ' 1004, בארכיון האינטרנט  (תרגום לאנגלית באתר "Museum of Family History")
* 

קטגוריה:יהודים פולנים
קטגוריה:יהודים אמריקאים
קטגוריה:מלחינים יהודים אמריקאים
קטגוריה:תיאטרון יידיש
קטגוריה:שחקנים יידישאים
קטגוריה:מלחיני אופרה
קטגוריה:מנצחי מקהלות
קטגוריה:יהודים שהיגרו מפולין לארצות הברית
קטגוריה:אמריקאים שנולדו ב-1889
קטגוריה:אמריקאים שנפטרו ב-1960
השער (סרט)

"**השער**" (באנגלית: ***Oculus***) הוא סרט אימה על-טבעי שבוים ונכתב על ידי מייק פלנגאן. הסרט הוקרן לראשונה בפסטיבל הסרטים הבינלאומי בטורונטו בספטמבר 2013 ובבכורה קולנועית בארצות הברית וברחבי העולם באפריל 2014. העלילה מתמקדת בנערה בשם קיילי ראסל (קארן גילאן) המנסה להוכיח כי אירועים מוזרים שהתרחשו בביתה בילדותה והובילו למוות במשפחתה קשורים למראה עתיקת יומין האחוזה בכוח על טבעי.

## עלילת הסרט
הסרט מסופר בשני זמנים שונים: ההווה ולפני אחת עשרה שנים. העלילה נעה על ידי פלאשבקים מהעבר והתמזגותם עם ההווה.
הסרט מתחיל ביום שחרורו של טים, אחיה הצעיר של קיילי, ממוסד לחולי נפש לאחר האירועים שהתרחשו בביתם אחת עשרה שנים קודם לכן. קיילי נפגשת איתו וממשיכה לטעון כי המראה על הקיר בביתם היא זו שגרמה לזוועות לפני שנים. היא הצליחה להשיג את המראה לאחר שנים של חיפושים ובונה מנגנון שיעזור לה להתמודד עם פעילותה העל טבעית תוך כדי תיעוד המתרחש בבית במצלמות וידאו.

מאירועי העבר אנו למדים כי משפחתם עברה לגור בבית חדש והדיבוק שאחוז במראה גרם לאביהם לכלוא את אימם שהשתגעה בעקבות הפעילות העל טבעית ובסופו של דבר לרצוח אותה. טים הצעיר שמנסה לעצור את אביו מלהרוג גם את קיילי הילדה יורה בו ובעקבות כך מתאשפז במוסד לחולי נפש. טים בהווה מתכחש לכל האירועים ומאמין כי אביו היה משוגע שרצח את אימם, אך לאחר התעקשותה של קיילי היא מוכיחה לו כי גם כעת בזמן שהותם בבית עם המראה, הכוחות המסתוריים מתעתעים בהם וגורמים להם לבצע מעשים שכלל לא זכרו או שכלל לא התקיימו. בין היתר, קיילי רוצחת את ארוסה שמגיע לבדוק האם הכול תקין בתהליך הוכחת המראה.

בסופו של הסרט, טים יושב על רצפת החדר בו ממוקמת המראה ומאמין כי הוא לבדו, קיילי נמצאת באותו החדר וחווה הרגשה כשל ילדה קטנה. היא רואה את השתקפותה של אימה במראה הקוראת לה וזו כמובן ניגשת אליה. במקביל טים ההיסטרי מהמתרחש בבית משחרר את המנגנון לניפוץ המראה ורק אז למעשה מבין שהמראה תעתעה בהם שוב ושהלהב שאמור היה לנפץ את המראה ננעץ בצווארה של אחותו שעמדה במקביל אליה. למעשה, ההיסטוריה חזרה על עצמה וטים נעצר באשמת רצח אחותו כפי שקרה עם אביו, בעודו בניידת הוא נזכר בזעקותיה של אחותו כשהיו ילדים לעולם לא לשכוח מה קרה ושיבטיח לה שהוא יהרוג את השוכן במראה. הוא מביט מחלון הרכב ורואה את אימו, אביו וקיילי בהשתקפות של חלון ביתם לאחר שהצטרפו למשפחת המתים הקשורים למראה המקוללת.

## צוות השחקנים
* קיילי ראסל (קארן גילאן)
* טים ראסל (ברנטון ת'ווייטס)
* אלן ראסל (רורי קוקריין) - האב
* מארי ראסל (קייטי סאקהוף) - האם
* מיכאל (ג'יימס לאפרטי) - ארוסה של קיילי

## הפקה
באוקטובר 2012 החלו צילומי הסרט באלבמה והם הסתיימו מספר שבועות לאחר מכן.

## ביקורות והכנסות
הסרט זכה לביקורות טובות ממבקריו וזכה לרייטינג של 72% באתר Rotten Tomatoes.

בערב הקרנת הבכורה של הסרט באפריל 2014 גרף הסרט $4,940,000 ובכך כמעט וכיסה את הוצאותיו.

## קישורים חיצוניים

* 

* 

## הערות שוליים

קטגוריה:סרטי 2014
קטגוריה:סרטי אימה מ-2013
קטגוריה:סרטי אימה אמריקאיים
קטגוריה:סרטי בלאמהאוס הפקות
קטגוריה:סרטי אימה על-טבעיים משנות ה-2010
קטגוריה:סרטי אימה על-טבעיים אמריקאיים
קטגוריה:סרטי רוחות רפאים אמריקאיים
קטגוריה:סרטים שצולמו באלבמה
בית החולים אלישע

**בית החולים אלישע** הוא בית חולים פרטי השוכן במרכז הכרמל בחיפה.

## היסטוריה
בית החולים נפתח ב-31 במאי 1949, ביוזמת ד"ר בן-ציון הירשוביץ (הראל) (ממייסדי בית חולים אסותא בתל אביב) ובתכנונו של זאב רכטר. חצי מבעליו של בית החולים היו רופאיו ושאר המימון הגיע מאחיו של הירשוביץ.

בית החולים נוהל במשך 40 שנה על ידי יעקב אלמגור (ברנשטיין), בן דודו של הירשוביץ, ואחר כך על ידי ד"ר גיורא וינטרשטיין.

עם הקמתו היו במבנה בית החולים שתי קומות ובהן 72 מיטות אשפוז, ובשנת 1976 הוקמה קומה נוספת ומספר המיטות גדל ל-104.

ב-1997 הושלמה הקמתו של בית האבות "מגדלי אלישע" בצמידות לבית החולים.

בשנת 2013 הוגשו כתבי אישום נגד חמישה אחים בבית החולים, על התעללות בחולה חסרת ישע שאושפזה במחלקת פגועי ראש, ונגזרו עליהם 6 עד 13 חודשי מאסר.

באפריל 2014 אושפז בבית החולים גנאדי קרנס, ראש עיריית חרקוב שבאוקראינה, שנורה כחלק מניסיון התנקשות.

## שירותי הרפואה בבית החולים
נכון ל-2014, יש בבית החולים למעלה מ-140 מיטות אשפוז. בבית החולים פועלים שמונה חדרי ניתוח, אגף אשפוז כירורגי כללי, הכולל מחלקת נשים, מחלקה אורולוגית, מחלקה אורתופדית, ניתוחי לב, מרכז שיקום למאושפזים לאחר תאונות דרכים, פגיעות נאורולוגיות ופנימיות, ומחלקת פגועי ראש, וכן מרפאה לכירורגיה פלסטית, יחידת פיזיותרפיה, יחידת ריפוי בעיסוק, מכון גסטרואנטרולוגי, יחידה להפריה חוץ גופית, מכון דיאליזה, מכון רנטגן ואולטרא-סאונד ומעבדות.

## בעלות
בשנת 1990 רכש איש העסקים גד זאבי את השליטה בבית החולים, בשותפות עם מנהל בית החולים ד"ר גיורא וינטרשטיין, מידי יעקב אלמגור ואסא הראל, בנו של המייסד בן-ציון הראל. בשנת 1996 רכש זאבי מניות נוספות בבית החולים, לפי שווי של כ-20 מיליון דולר, והחזיק 97% מהבעלות. במרץ 1999, רכש גם את מרכז רפואי חורב בחיפה. ב-2003 נפתחה שלוחה של בית החולים ב"סיטי סנטר", מרכז קניות ומשרדים במושבה הגרמנית בחיפה, בבעלותו של זאבי.

ביוני 2017 רכשה רשת בתי החולים הפרטית נארא, שבשליטת איש העסקים צביקה בארינבוים, את פעילות בית החולים מידי זאבי (מבנה בית החולים נשאר בבעלותו של זאבי). באוקטובר 2017 מכר בארינבוים את השליטה בנארא לקופת חולים מאוחדת, אולם השלמת המכירה התעכבה כשנה וחצי בשל התמהמהותו של סגן שר הבריאות יעקב ליצמן במתן אישור למהלך.

## קישורים חיצוניים

* 
* 
* פתיחת בית החולים אלישע (1949)

## הערות שוליים

אלישע
קטגוריה:רפואה פרטית בישראל
קטגוריה:רובע כרמל
קטגוריה:קופת חולים מאוחדת
דרגת זיהום אוויר מרכב מנועי

**דרגת זיהום אוויר מרכב מנועי** (נקרא גם "**הציון הירוק**") הוא מדד המציג את מידת זיהום האוויר הנפלט מכלי רכב מנועי. המדד מוצג באמצעות סרגל צבעים ובצמוד אליו מוצגים גם נתוני צריכת דלק בליטרים ל-100 ק"מ של הרכב. הנתונים נמדדים בישראל על פי ההנחיות בתקן האירופאי EEC 80/1268, ועל פי נוסחה שמפרסם משרד התחבורה. הנוסחה משקללת בתוכה נתוני פליטות פחמן חד-חמצני, פחמן דו-חמצני, חלקיקים, פחמימנים ותחמוצות חנקן של הרכב. הנוסחה מתעדכנת אחת לשנתיים על פי נתונים מומלצים שמפרסם המשרד להגנת הסביבה.
הנתונים מפורסמים מתוקף "תקנות אוויר נקי (גילוי נתוני זיהום אוויר מרכב מנועי בפרסומת) התשס"ט-2009", ועל פי סעיף 38 לחוק אוויר נקי מרכב מנועי, שטח פרסום הנתונים חייב להיות לפחות 7% מכלל הפרסומת. סרגל הצבעים לאופנועים מכיל 7 דרגות, ואילו למכוניות הסרגל מכיל 15 דרגות.
במסגרת תוכנית המיסוי הירוק בישראל, דרגת הזיהום משפיעה גם על כמות המס שנדרש לשלם בעת רכישת רכב חדש.
ב-2014 פורסם כי חלק מנתוני הדלק אינם משקפים שימוש אמיתי בכלי הרכב, חלקם נמדדו בכלי רכב שעברו שינויים, טופלו באופן מיוחד, או נסעו בתוואי מיוחד שאינו מייצג שימוש יומיומי במכונית.

ב-1 באפריל 2019, התקן הוחלף בתקן חדש של WLTP.
460px|ממוזער|מרכז|דוגמה להצגת המדד בפרסומות לכלי רכב

## ראו גם
* מערכת הפליטה
* תקן זיהום אוויר

## קישורים חיצוניים
* רן אלקובי, **[https://www.cartube.co.il/%D7%98%D7%9B%D7%A0%D7%95%D7%9C%D7%95%D7%92%D7%99%D7%94-%D7%95%D7%99%D7%A8%D7%95%D7%A7/%D7%A6%D7%A8%D7%99%D7%9B%D7%AA-%D7%93%D7%9C%D7%A7-%E2%80%93-%D7%90%D7%99%D7%9A-%D7%96%D7%94-%D7%91%D7%90%D7%9E%D7%AA-%D7%A2%D7%95%D7%91%D7%93 צריכת דלק – איך זה באמת עובד]**, באתר cartube
*אלון טל, **[https://jerusaleminstitute.org.il/publications/%d7%96%d7%99%d7%94%d7%95%d7%9d-%d7%90%d7%95%d7%95%d7%99%d7%a8-%d7%9e%d7%9b%d7%9c%d7%99-%d7%a8%d7%9b%d7%91/ זיהום אוויר מכלי רכב]** באתר מכון ירושלים למחקרי מדיניות

## הערות שוליים

קטגוריה:זיהום אוויר
קטגוריה:כלי רכב
קטגוריה:דלק
ג'ק מקברייר

**ג'ק מקברייר** (באנגלית: **Jack McBrayer**; נולד ב-27 במאי 1973) הוא שחקן, קומיקאי ומדבב אמריקאי אשר זכה לחשיפה כשהשתתף בתוכנית האירוח של קונאן או'בריין.

## ביוגרפיה
מקברייר נולד במייקון שבמדינת ג'ורג'יה בארצות הברית ובגיל 15 עבר לקוניירס. למד ניהול תיאטרון באוניברסיטת אוונסוויל. בשנים 2002–2004 גילם כ-80 דמויות בתוכנית הלילה של קונאן בריין.

ב-2006 החל לשחק בקומדיית המצבים האמריקאית רוק 30 בתור קנת' אלן פרסל.

בשנת 2012 שיחק בדרמה הקומית "רק אלף מילים" לצד אדי מרפי, ודיבב בסרט המצויר "ראלף ההורס" את פיקס פליקס.

בשנת 2018 העניק את קולו להקלטת ספר הילדים "יום בחייו של מרלון באנדו".

## פילמוגרפיה

## קישורים חיצוניים

קטגוריה:אמריקאים ילידי ג'ורג'יה
קטגוריה:מייקון (ג'ורג'יה): אישים
קטגוריה:שחקני קולנוע וטלוויזיה אמריקאים
קטגוריה:קומיקאים אמריקאים
קטגוריה:מדבבים אמריקאים
קטגוריה:בוגרי אוניברסיטת אוונסוויל
קטגוריה:אמריקאים שנולדו ב-1973
אליעזר טגנסקי

**אליעזר טגנסקי**, (נולד ב-1932 או 1933) הוא רוכב אופניים בעבר, 3 פעמים ברציפות אלוף ישראל במרוץ אופני כביש (1953–1955).

## ביוגרפיה
בכינוס הפועל החמישי שנערך בשנת 1952 זכה טגנסקי במדליית כסף בתחרות ל-50 ק"מ בתוצאה של 1:18,7 שעות, אחרי משה וישגרודסקי (1:16,22 שעות) ולפני יצחק כרמל (1:19,31 שעות).

בשנים 1953–1955 זכה טגנסקי באליפות ישראל במרוץ אופני כביש.

## הערות שוליים

קטגוריה:רוכבי אופניים ישראלים
סירת דרקון

ממוזער|250px|סירת דרקון
**סירת דרקון** היא סוג של כלי שיט שנוצר לראשונה בסין לפני יותר מאלפיים שנה.

תחרות "סירת דרקון" מבוססת על סירת דרקון. הספורט מבוסס על סירה דמוית קאנו מאורך, עליה 22 אנשי צוות - 20 חותרים, הגאי ומתופף.

המפתח העיקרי לחתירה טובה בסירת דרקון הוא חתירה אחידה, הקשבה ושיתוף פעולה. רק צוות שחותר ביחד, בקצב זהה וסינרגיה טובה, יצליח לפתח מהירות ולנצח.

## סירת דרקון בעולם
החל מ-1995 מקיים הארגון International Dragon Boat Federation אליפות עולם עבור חתירת סירת דרקון פעם בשנה. באליפות העולם מתחרים במקצים של 200, 1000 ו-2000 מטר. ב-2014 התקיימה אליפות העולם באיטליה, והאליפות בשנת 2015 מיועדת להיערך בספטמבר בקנדה.

### בישראל
בישראל פועלים שישה מועדוני דרקון מרכזים ובהם 13 קבוצות. מועדון חותרי דגניה ב' הוא מהוותיקים ומהגדולים בישראל. בשנת 2012 נוצר קשר עם הקהילה היהודית בקנדה במסגרת פעילות של שותפות 2000, ובעקבות כך נפתח מועדון בישראל והושגו הסירות והציוד הנדרש לכך.

בהמשך הצטרפו מועדונים נוספים. מעת לעת נערכות תחרויות בכנרת, בחיפה, בעכו ובירקון.

אחת הקבוצות שהשתלבו בענף כוללת תלמידים ותלמידות מסמינר אוהלו. אלופי ישראל בחתירה בסירת דרקון הם קבוצת אוהלו דולפינס, קבוצה מעורבת הכוללת נשים וגברים. קבוצה זו פועלת בחוף משלה, חוף דולפינס בעכו (בין בית הספר לקציני ים לחוף ארגמן). 

אלופות ישראל בחתירה בסירות דרקון למרחק 500 מטר הן קבוצת לביאות ורודות ישראל המורכבת מחותרות מחלימות מסרטן השד.

מספר מועדונים מישראל השתתפו בתחרויות באיטליה ובקפריסין.

## קישורים חיצוניים

* אתר International Dragon Boat Federation 
* 

קטגוריה:סוגי כלי שיט
קטגוריה:ענפי ספורט מים
קטגוריה:סין: המצאות
Game Dev Tycoon

**Game Dev Tycoon** הוא משחק מסוג משחקי סימולציה של עסקים שפותח בשנת 2012 על ידי חברת Greenheart Games.

במשחק, השחקן (בדומה למשחק Game Dev Story) מנהל חברה המפתחת משחקי וידאו לקונסולות שונות. בתחילת המשחק השחקן נמצא במוסך בתחילת שנות השמונים בתור הזהב של משחקי הארקייד. השחקן מתחיל לפתח משחקים ולאט לאט הוא מתחיל לקנות רישיונות לפיתוח לעוד ועוד קונסולות. כאשר השחקן מרוויח מיליון דולרים ממשחק מסוים השחקן מקבל משרד ומתחיל לגייס עובדים. לאחר מכן ניתנת לשחקן הזדמנות לפתוח מעבדת מחקר ופיתוח, השחקן יכול ליצור פרויקטים גדולים, ליצור קונסולות וחנויות משחקים מקוונות.

## אמצעים נגד פיראטיות
מפתחי המשחק יצרו אמצעי מקורי כדי למנוע פיראטיות. מפתח המשחק, בידיעה כי יכולה לצאת גרסה פיראטית למשחק, הוא הוציא בעצמו גרסה חינמית למשחק. בגרסה זו, המשחק מתקדם כרגיל, עד שהשחקן יקבל הודעה בה כתוב: "בוס, בעקבות הצלחת המשחק שחקנים גונבים את המשחק ומורידים גרסאות פיראטיות למשחק, ובעקבות כך החברה תפשוט את הרגל". לאחר מכן החברה פושטת את הרגל.

## קישורים חיצוניים
* 
* Game Dev Tycoon ויקי
* Game Dev Tycoon, באתר Greenheart Games
* 

## הערות שוליים

קטגוריה:משחקי וידאו משנת 2012
קטגוריה:משחקי Windows
קטגוריה:משחקי macOS
קטגוריה:משחקי לינוקס
קטגוריה:משחקי נינטנדו סוויץ'
קטגוריה:משחקי מובייל
קטגוריה:משחקי אינדי
קטגוריה:משחקי וידאו שפותחו באוסטרליה
קטגוריה:משחקי iOS
קגלביץ'

**קגלביץ**' הוא מותג וודקה איטלקי. מיוצר על ידי חברת "שטוק ס.פ.א", חברת משקאות שנוסדה בשנת 1884 על ידי ליאונלו סטוק וממוקמת בטריאסטה.
קגלביץ קלאסיק היא וודקה מהמסורת ארוכת השנים של מזרח אירופה, המיוצרת מהמתכון המקורי משנת 1884 שנרקח במהלך המשבר הכלכלי של שנת 1873 על ידי הרוזן של הונגריה סטפן קגלביץ שהיה ממוצא קרואטי. וודקת קגלביץ משווקת באירופה, רוסיה, ארצות הברית, ישראל ויפן. 
למותג טעמים רבים ומגוונים: דאבל אספרסו, מלון, לימון, אפרסק, תות, פירות יער ואפרסק.
בארץ משווק על ידי חברת טמפו משקאות.

## הערות שוליים

קטגוריה:וודקה
קטגוריה:טמפו תעשיות בירה
קטגוריה:מותגי משקאות
קטגוריה:חברת שטוק
ואן גוך וודקה

**ואן גוך** (בהולנדית: **Van Gogh**) הוא מותג וודקה, וודקה בטעמים וג'ין.

הוודקה הושקה בשנת 2000, מיוצרת במזקקת סחידאם שבדרום הולנד, אשר בבעלות לוקטור אינטרנשיונל L.L.C , היא נמכרת בארצות הברית, אירופה, ישראל, המזרח הרחוק, אוסטרליה, ניו זילנד ומדינות רבות נוספות. הוודקה מיוצרת מחומרים טבעיים וללא שימוש בתמציות או חומרי צבע.
החברה מציעה מגוון רחב של וודקה בטעמים בנוסף לוודקה והג'ין הרגילים כגון אסאי, בננה, דובדבן, קוקוס, כאשר לכל טעם תהליך זיקוק ייחודי.

## תהליך הזיקוק
המזקקה מייצרת את הוודקה כבר במשך 133 שנה בקבוצות קטנות תוך שימוש במגוון של דגנים, בשילוב המורכבים בעיקר מחיטה, תירס ושעורה. הוודקה מזוקקת פעמיים בזיקוק רציף, ובפעם השלישית בסיר מסורתי. בנוסף נעשה שימוש בנחושת בתהליך כדי להסיר את הקשיחות של המוצר.

## לקריאה נוספת
* גדי אבקסיס, שר המשקים: ספר תרבות הבר והשתייה, ברטנדר 2008. עמ' 55

קטגוריה:וודקה
קטגוריה:חברות הולנדיות
פריון (כלכלה)

**פִּרְיוֹן** (באנגלית: **Productivity**) הוא מונח בכלכלה העוסק ביחס שבין כמות התפוקה לכמות התשומה בייצור, והוא מהווה כלי מדידה חשוב ביעילות הייצור.

פריון גבוה – כלומר, תפוקה גדולה ביחס לתשומה – הוא גורם מכריע ביעילותן של חברות ומדינות. הגדלת הפריון – כלומר, הגדלת התפוקה ללא הוספת גורמי ייצור או זמן – היא שאיפתן של כל מערכות הייצור.

פריון נקבע בין היתר על ידי משאבים טבעיים, אולם בכלכלה מודרנית הוא מושפע יותר מתוצר של הון אנושי: טכנולוגיה, התמחות, רמת השכלה, כישורים אישיים, ועוד. הודות להתפתחות הטכנולוגית, המאה ה-21 מאופיינת בפריון גבוה יותר מכל תקופה אחרת בהיסטוריה. כמות התוצר גבוהה מאוד ביחס לזמן שהושקע בה, ובאופן יחסי, התוצר המקומי הגולמי לנפש, גבוה מאוד.

פס הייצור הוא דוגמה מובהקת לייצור תפוקה גבוהה במינימום תשומה.

חתן פרס נובל לכלכלה פול קרוגמן טען: "פריון איננו הכל. אולם בטווח הארוך הוא כמעט הכל. יכולתן של מדינות לשפר את רמת החיים שלהן לאורך זמן, תלויה באופן כמעט מוחלט ביכולתן להעלות את כמות התפוקה ביחס לתשומה".

## ראו גם
* פריון העבודה
* צמיחה כלכלית

## קישורים חיצוניים

* 
* 
* 
* 

קטגוריה:כלכלה
אברהם אטיק

הרב **אברהם דוד אטיק** (ט"ז באייר תש"ד, 9 במאי 1944 - ליל י' בשבט תשע"ה, 29 בינואר 2015) היה ראש ישיבה חרדי-ירושלמי.

## ביוגרפיה
נולד בעיר העתיקה להרב שלמה צבי, חסיד קרלין, ולחיה לאה לבית וינגרטן. היה מחברי השיעור הראשון בישיבת בריסק, והיה לתלמידו של הרב יוסף דב סולובייצ'יק. נישא ללאה בתו של הרב אפרים פישל גרובער. לאחר נישואיו החל לכהן כראש הישיבה הירושלמית "לפלגות ראובן", לצד דוד אשתו הרב חיים אורי פריינד. בהמשך היה ר"מ בישיבת טשיבין ובהמשך ראש ישיבת סאטמר במונסי. 

באמצע שנות ה-80 חזר לישראל וכיהן כר"מ בישיבה הירושלמית "אבן יהושע" של הרב משה ברלין. בשנת תש"ן פרש עם חלק מהצוות ופתח את "ישיבת באר שלמה" ברחוב ירמיהו ובהמשך בבניין ישיבת בית התלמוד בשכונת סנהדריה המורחבת בירושלים. באמצע שנות ה-2000 נסגרה הישיבה והוא החל לכהן כראש כולל במאה שערים. התגורר בבתי נייטין.
היה מפורסם במיוחד בשיעורים למדניים עמוקים בסוגיות הגמרא שנאמרו מתוך התלהבות רבה. היה ידוע לאיש חביב חם ופשוט למרות גאונותו המפורסמת.

היה פעיל במערכות נגד חפירת קברים, ונאם והשתתף בהפגנות רבות. נהג לנסוע פעמים רבות לשבתות במירון ולומר שם את כל ספר תהילים.

בשנת תשע"ה חלה. במהלך מחלתו הוסיפו לשמו את השם "חיים". נפטר בליל י' בשבט תשע"ה, 29 בינואר 2015.

הרב אטיק השתייך לקהילת קהל חסידי ירושלים. אחיו היה הרב מנדל אטיק. גיסו (חתן חמיו) הוא הרב חיים רבינוביץ האדמו"ר ממשכנות הרועים. היו לו ארבעה בנים ושתי בנות. אחד מבניו הוא חתנו של הרב מנדל סבוביץ', רב קהל חרדים בית יחזקאל וראש ישיבת אור ישראל איסר. בתו אלטע ריבה היא אשתו של רבי פנחס בידרמן, האדמו"ר מלעלוב ניקלשבורג.

## ספריו
בשנת תשע"ו הוציאו תלמידיו סדרת ספרים משיעוריו:
***שיעורי מרן הגאון רבי אברהם אטיק זצוקללה"ה** - על מסכתות נדרים, גיטין, פסחים, סוכה, בבא מציעא, בבא בתרא, קידושין, כתובות, בבא קמא. חמישה כרכים.

## קישורים חיצוניים
* 

## הערות שוליים

קטגוריה:ראשי ישיבה ישראלים
קטגוריה:ראשי כולל אברכים ישראלים
קטגוריה:יהודים הקבורים בהר הזיתים
קטגוריה:רבני ישיבת טשעבין
קטגוריה:חסידי קרלין
קטגוריה:ישראלים שנולדו ב-1944
קטגוריה:ישראלים שנפטרו ב-2015
סי. סי. האנטר

**סי. סי. האנטר** הוא שם העט של הסופרת האמריקאית כריסטי קרייג. תחת הכינוי "סי. סי. האנטר", פרסמה קרייג מספר רומנים למתבגרים, בהם את סדרת "מפלי הצללים", וכן ספרי מתח רומנטיים.
האנטר נולדה במדינת אלבמה, כיום מתגוררת בטקסס.

## ספריה
### ספרים שפרסמה תחת השם סי.סי. האנטר
סדרת מפלי הצללים
# נולדו בחצות 2011 [Born at Midnight].
# ערים עם שחר 2011 [Awake at Dawn].
# נלקח בחשכה 2012 [Taken at Dusk].
# לחישות בזריחת הירח 2012 [Whispers at Moonrise].
# נבחר בצאת הכוכבים 2013 [Chosen at Nightfall].
# נולדו מחדש 2014 [Reborn].
# פנה בחושך 2011 [Turned at Dark] - מפלי הצללים סיפור קצר.
# ניצל בזריחה 2013 [Saved at Sunrise] - מפלי הצללים נובלה.

### ספרים שפרסמה תחת השם כריסטי קרייג
#### פרוזה
# גרוש, נואשת וטעימה, אהבת איות, 2007 [3].
# גרוש, נואש וכרויות, כישוף אהבה, 2008.
# חתונות יכולה להיות רצח, אהבת איות, 2008.
# גרוש, נואש ומרומה, דורצ'סטר, 2009.
# תפסתי אותך, אהבת איות, 2009.
# שתקו ותנו לי נשיקה, אהבת איות, 2010.
# אל תתעסק עם טקסס (רק בטקסס), גרנד סנטרל הוצאה לאור, 2011.
# רצח, הטלת מום ואמא, 2011.
# להאשים את טקסס, 2012.

#### סוגה נוספת
# המדריך לכתיבת רומן, 2008.
# פרוע, מרושע ומופקר: 101 דרכים לאהוב כמו ברומן, 2010.

**הערה:** הספרים היחידים שתורגמו עד כה לעברית הם "נולדו בחצות" והספר שבא אחריו "ערים עם שחר".

## קישורים חיצוניים
* 

קטגוריה:סופרות אמריקאיות הידועות בשם עט
מרק לזר

**מרק לזר** (נולד ב-28 בפברואר 1967 במלבורן, אוסטרליה) הוא מוזיקאי ישראלי, נגן גיטרה בס, זמר, מלחין, פזמונאי, מעבד ומפיק מוזיקלי, חבר ובסיסט להקת רוקפור משנת 1993 ועד היום.
סגנון נגינת הבס שמאפיין את לזר הוא אגרסיבי ומלודי.

נוסף על פעילותו ברוקפור, מנגן לזר גם בלהקת הליווי של המוזיקאי דידי ארז, וכן בלהקת הליווי של הצמד רוסו וויינברג. במהלך השנים עבד לזר וניגן גם עם שי נובלמן, אביב גפן, ג'נגו, אפרת בן צור, איזבו, נינט טייב, אלקטרה, אלי רוזן, יגאל כרמל, נועה בביוף, ענת סגל, הֶפִּי ולהקת אנרגיה חולנית.

## הצטרפותו ללהקת רוקפור

זמן קצר לאחר יציאת האלבום "רשת פרפרים" הודיע אמיר צורף כי הוא עוזב את ההרכב, מה שגרם למשבר עמוק בלהקה. רוקפור, שהייתה על סף פירוק, התאוששה לבסוף עם צירופו של מרק לזר לעמדת הבס, ומעברו של בן יצחק לגיטרה מובילה.
שינוי ההרכב סימן גם שינוי בגישה המוזיקלית של הלהקה כהרכב מגובש וייחודי, עם זיקה לסגנון ולצליל של שנות ה-60. השינוי הסגנוני הביא איתו גם מעבר מכלי נגינה הנחשבים "סטנדרטיים" לכלים אותנטיים שאפיינו את התקופה. כמו גם האהבה לגיטרות הריקנבאקר הייחודיות והנדירות שהביא איתו לזר ללהקה, הגיטרות שרוקפור מזוהה איתן עד היום.

## דיסקוגרפיה
### עם להקת רוקפור
לדיסקוגרפיה של רוקפור ראו רוקפור

### אלבומים נוספים בהם השתתף
* 1998: *מרחק של מטר* (ג'נגו)
* 2001: *[[How To Be Shy]]* (שי נובלמן)
* 2007: *לב* (ג'נגו)
* 2008: *[[עבודה עברית (פרויקט מוזיקלי)|עבודה עברית 2]]* (אפרת בן צור)
* 2008: *a Mazing Grease* (אנרגיה חולנית)
* 2009: *[[קומוניקטיבי]]* (נינט טייב) הפקה מוזיקלית משותפת עם ברוך בן יצחק
* 2009: *פתח* (ענת סגל)
* 2009: *כל המקומות האלה* (אלי רוזן)
* 2010: *Heartbreaks For Fools* (אלקטרה)
* 2010: *זהו לא שמי האמיתי* (Hepi)
* 2012: *Sympathetic Nervous System* (נינט טייב)
* 2014: *ברלין* (דידי ארז)

## חייו הפרטיים
מרק לזר הוא עורך דין בהכשרתו. נשוי לאתי ואב לבת ובן. מתגורר בתל אביב.

## קישורים חיצוניים

* רוקפור - האתר הרשמי
* 
* 
* סיני גז, השאלון עם מרק לזר, להקת רוקפור , באתר השאלון, 8 במאי 2010

## הערות שוליים

קטגוריה:בסיסטים ישראלים
קטגוריה:מוזיקאים ישראלים
קטגוריה:פזמונאים ישראלים
קטגוריה:מלחינים ישראלים
קטגוריה:מעבדים מוזיקליים ישראלים
קטגוריה:מפיקים מוזיקליים ישראלים
קטגוריה:רוקפור
קטגוריה:ישראלים ילידי אוסטרליה
קטגוריה:ישראלים שנולדו ב-1967
אלעד קופרמן

**אלעד קופרמן** (נולד ב-2 באוקטובר 1969) הוא מפיק ויוצר טלוויזיה ישראלי. 

## ביוגרפיה
בוגר המחזור הראשון של תיכון אלון ברמת השרון.

הפיק שני פרקים של "החמישייה הקאמרית" במסגרת בית הפקות באוניברסיטת תל אביב, כולל פרק מיוחד ליום העצמאות שיועד לערוץ 2 הניסיוני. במקביל החל לעבוד כשכיר בערוץ הילדים, הפרויקט הראשון שלו היה שידור חי במשך חודשיים של התוכנית 'כדור פורח'. בהמשך נקרא על ידי איש העסקים אביב גלעדי להצטרף להראשון בבידור של הבדרן דודו טופז, והפיק שלוש עונות. לאחר מכן עזב להפוגה בת שנה שבמהלכה ניהל את ערוץ פוקס קידס ושב להפיק את שתי העונות האחרונות של טופז.

בשנת 2003 הפיק עבור הזכיינית "קשת" את התוכנית קחי אותי שרון שהייתה אחת הסנוניות הראשונות בסוגת תוכניות המציאות בישראל. בהמשך הפיק עבור הזכיינית תוכניות כגון השגריר שאותה גם יצר, ואורי גלר מחפש את היורש, שנמכרה לרשתות בגרמניה, הולנד, הונגריה, קנדה וארצות הברית. בשנת 2008 החל להפיק את התוכנית הפופולרית האח הגדול. במשך השנים הפך לאחד המפיקים הבולטים בישראל.

### קופרמן הפקות - אנדמול ישראל
בשנת 2005 הקים קופרמן את חברת "קופרמן הפקות" המתמחה בפורמט הריאליטי. החברה עבדה רבות עם "קשת" מתוקף מחויבות שהטילו על הזכיינית תנאי הזכייה במכרז לערוץ 2, להעביר 65% מההפקות לחברה חיצונית על מנת לשמר שוק הפקה מגוון, עובדה שעוררה תרעומת בשוק ההפקה.
בין יתר התוכניות שהפיק: שישי שואו (1995), אייל גולן קורא לך, רמזור שזכתה בפרס אמי לקומדיה הטובה ביותר, מעצר בית, אבודים באפריקה, חומר טוב, חי ב-LA LA לנד (2011-2012), האי, סופר נני, אמא מחליפה, הבובלילים בדרך לחופה, המטבח, השעון ועל קצות האצבעות. חלקם זכו בפרס האקדמיה הישראלית לתוכנית הטובה ביותר בקומדיה, תוכנית הריאליטי הטובה ביותר ותוכנית הילדים הטובים ביותר כמו גם בפרס אמי הבינלאומי לקומדיה הטובה ביותר.

ב-2013 רכשה "אנדמול", חברת הפקות עצמאית ויצרנית תוכן דיגיטלי בינלאומית, 51% מ"קופרמן הפקות" וזו שינתה את שמה ל"אנדמול ישראל". בעקבות הרכישה חדלה החברה משיתוף הפעולה הכמעט בלעדי שלה עם קשת והחלה להפיק עבור זכייניות נוספות, בין היתר עם הזכיינית "רשת" במסגרת תוכנית המציאות "המיזם" שהופקה ב-2014. באותה שנה רכשה אנדמול כ-30 אחוזים ב"רשת".

ב-2013 קופרמן החל להתקרב לדת דרך הרב יעקב אדלשטיין וכיום מנהל אורח חיים חרדי.

במאי 2020 שיתף פעולה בהפקה של הדוקו-ריאליטי של כאן11, עוד ניפגש עם שני יוצרים חוזרים בתשובה: אוהד גלעוז ואורי גרודר. הם עבדו במשך כשנתיים על סדרה בפורמט חדש בארץ. בסדרה מוצגים סיפורים אמיתיים של חילונים שבן משפחה שלהם חזר בתשובה, ובעקבות כך נותק הקשר. המשתתפים צולמו במהלך כל התהליך, במהלכו עברו להתגורר במאה שערים.

ב-5 במרץ 2024 עלתה לשידור בכאן 11 הסדרה הצבי, שאלעד קופרמן לקח חלק בהפקתה.

אלעד קופרמן נשוי ואב לשלושה.

## קישורים חיצוניים

*
*

## הערות שוליים

קטגוריה:מפיקי טלוויזיה ישראלים
קטגוריה:סגל קשת
קטגוריה:בוגרי תיכון אלון (רמת השרון)
קטגוריה:ישראלים שנולדו ב-1969
קודקס מאנסה

250px|ממוזער|שמאל|דיוקנו של היינריך פון רוג
**קודקס מָאנֵסֶה** (בגרמנית: **Codex Manesse**; נקרא גם **Große Heidelberger Liederhandschrift** "כתב היד הגדול לשירה מהיידלברג"), הוא כתב יד מאויר המכיל את אוסף השירה הלירית הגדול והשלם ביותר של אמני השיר הגרמנים מימי הביניים (ה-*Minnesang*). הקובץ נערך עבור משפחת מאנסה מציריך בין 1304 ל-1340 לערך, והוא כולל את שיריהם של 140 משוררים.

## תוכן הקובץ ואופיו
הקודקס כולל את שיריהם של 140 משוררים המסודרים ב-140 פרקים לפי סדר האצולה. המשורר הראשון בקובץ הוא היינריך השישי, קיסר האימפריה הרומית הקדושה, אחריו קונראד השלישי, מלך ירושלים, ואצלב השני , מלך בוהמיה ופולין, והמלך טירו פון שוטן (Tyro von Schotten - לא מזוהה עם דמות היסטורית כלשהי); ולאחריהם שירי הרצוגים, גרפים, אבירים (בהם המשורר ולטר פון דר פוגלווידה) ופשוטי עם (בהם קונרד מווירצבורג, והמשורר היהודי זיסקינד מטרימברג).

בראש כל פרק מצוירת מיניאטורה צבעונית של המשורר, כאשר פעמים רבות קשורה המיניאטורה לתיאורו העצמי בשיריו או לאירוע מתולדות חייו. אבירים מצוירים פעמים רבות כנוטלים חלק בתחרות הפלה ברומח או בקרב. לבני האצולה מצויר שלט האצולה שלהם.

## גלגולי כתב היד וההוצאות לאור
הקודקס נערך עבור משפחת מאנסה מציריך, שירדה מנכסיה בסוף המאה ה-14 (היא מכרה את טירתה ב-1393). ב-1590, התגלגל כתב היד, לא ידוע כיצד, לרשותו של הברון פיליפ מהוהנסאקס (Philipp of Hohensax), ששירי שניים מאבות-אבותיו (אברהרד פון סאקס והיינריך פון סאקס) כלולים בקובץ. ב-1604 פרסם מלכיור גולדסאט, ששירת בחצר הברון, קטעים מהספר בחיבורו *Paraeneticorum veterum*. בהמשך הועבר החיבור לספריית פאלאטינה שבהיידלברג.

ב-1657, בעקבות כיבוש היידלברג במלחמת שלושים השנים, הגיע הקודקס לספריה המלכותית הצרפתית (שהפכה לספרייה הלאומית לאחר המהפכה הצרפתית), שם חקר אותה הפילולוג יקוב גרים ב-1815. באותה עת ראתה אור גם מהדורה מדעית של הקודקס. ב-1888, לאחר מיקוח ארוך, הצליחה ממשלת הקיסרות הגרמנית לרכוש את הקודקס. כתב היד הובא לספריית פאלאטינה המחודשת באוניברסיטת היידלברג והוצג לציבור במעמד וילהלם הראשון, קיסר גרמניה ואוטו פון ביסמרק קנצלר גרמניה.

שני פרגמנטים של כתב היד שאוחסנו בספריית המדינה בברלין (שני דפים מתוך עותק מהמאה ה-15 שנקרא *Troßsche Fragment*), אבדו במהלך מלחמת העולם השנייה.

## קישורים חיצוניים

* גישה אינטרנטית מלאה לסריקה של כל הקובץ (מהדורת פקסימיליה)

## הערות שוליים

קטגוריה:כתבי יד מאוירים
קטגוריה:ספרי המאה ה-14
קטגוריה:ספרי שירה
קטגוריה:ספרים גרמניים
קטגוריה:ספרות ימי הביניים
אבזאחים

**אַבְּזָאחִים**, או **אַבְּדְזָאחִים** (באדיגית: **Абдзах**), הם בני שבט צ'רקסי שמקורם בקווקז. נכון ל-2016 מתגוררים מרביתם של בני שבט זה, כחצי מיליון נפשות, בטורקיה. האבזאחים דוברים אבזאחית, ניב של השפה האדיגית.

קיימת קהילה של כ-1,100 צ'רקסים-ישראלים מבני השבט האבזאחי, המתגוררים בכפר ריחאניה שבצפון הגליל.

## היסטוריה
לפני מלחמת הקווקז חיו האבזאחים במדרונות הרי הקווקז, בסמוך לשבט השפסוגים, והיו השבט השני בגודלו מבין השבטים הצ'רקסיים. השבט התגורר באזור המהווה את הרפובליקות המודרניות של קאראצ'אי-צ'רקסיה ואדיגיה, בתחומה של הפדרציה הרוסית, ובפרט, בכפרים ליד הנהרות קורדזיפס, פצ'הי, פשיש ופשיקופס בהרי אדיגיה וקרסנודאר. לאחר המלחמה גורשו האבזאחים ושבטים צ'רקסים אחרים לשטחיה של האימפריה העות'מאנית. שבט האבזאחים היה השבט הראשון שיצא לגלות בשנת 1879. מאחר שהאבזאחים היו השבט השני בגודלו, הם לא התמזגו ושמרו על זהותם.

## תרבות
לאחר יישובם מחדש בשטחי האימפריה העות'מאנית, נחלקו האבזאחים לתשע קהילות, כאשר כל קהילה הונהגה על ידי זקנים שנבחרו על ידי חברי הקהילה. במצבי חירום שבהם היה צורך בקבלת פתרון או בדיון על הבעיה הקיימת, התאספו הנבחרים והסכימו ביניהם על ידי יצירת אספה כללית. האבזאחים עסקו בחקלאות ובהורטיקולטורה, והם גידלו בעלי חיים, במיוחד סוסים. כמו כן, הם כרו מתכות כגון עופרת, נחושת וכסף.
ממוזער|200x200 פיקסלים|'''הסמלים של 12 שושלות האצולה של אבזאחים'''
החל מתחילת המאה ה-19, הדת השלטת בקרב הצ'רקסים האבזאחים הוא האסלאם-הסוני.

## אבזאחים בישראל
האימפריה העות'מאנית, שראתה בצ'רקסים לוחמים מנוסים, קלטה אותם בשטחה לאחר מלחמת הקווקז ויישבה אותם באזורים שהיו דלילים בהתיישבות, בין השאר בחבל הגליל שבצפונה של ארץ ישראל: משפחות צ'רקסיות משבט אבזאח יושבו בשנת 1880 בכפר ריחאניה. לפי סקר הכפרים 1945 בארץ ישראל, התגוררו בכפר 290 תושבים ושטחו השתרע על 6,137 דונמים (מתוכם 25 דונם שטחים ציבוריים). במלחמת העצמאות של מדינת ישראל, סייעו תושבי היישוב להעפלה מלבנון וחלקם התנדבו לשרת לצד היישוב היהודי.

מאז 1958 משרתים הגברים הצ'רקסים בלבד, בעקבות בקשתם, בשירות חובה בכוחות הביטחון השונים בישראל. אחוז המתגייסים לצה"ל בקרב העדה הוא גבוה במיוחד. הם מעורים היטב בחברה, דוברים אדיגית (בנוסף לעברית, ערבית ואנגלית שלומדים מגיל צעיר בבית הספר), ובמקביל מטפחים את מורשתם ותרבותם הייחודית. נכון ל-2014 מתגוררים בריחאניה 1,175 תושבים, רובם אבזאחים. הכפר מנוהל על ידי ועד מקומי נבחר הכפוף למועצה אזורית מרום הגליל.

קיימת מערכת של יחסי אחווה בין תושביו האבזאחים של ריחאניה, לבין תושבי כפר כמא, כאשר שני הכפרים מהווים את היישובים הצ'רקסיים היחידים בישראל. מערכת זאת באה לידי ביטוי גם בחילופי כלות וחתנים, ותושבי שני הכפרים עושים את מיטב יכולתם לשמור על מנהגיהם ותרבותם המיוחדת, באמצעות עשייה חינוכית, חברתית ופורמלית בבית הספר.

קטגוריה:שבטים צ'רקסים
קטגוריה:רוסיה: קבוצות אתניות
אוריהו בן שמעיהו

**אוּרִיָּהוּ בֶּן שְׁמַעְיָהוּ מִקִּרְיַת הַיְּעָרִים** היה נביא מקריית יערים שנהרג על ידי יהויקים מלך יהודה בשל נבואותיו על חורבן בית המקדש וירושלים.

## בתנ"ך
אוריהו היה נביא, שהתנבא נבואות שליליות על עתיד העם והמקדש, בדומה לנבואות מיכה. כששמע יהויקים על כך, הוא ניסה לתופסו, אך אוריהו הקדימו וברח למצרים. בתגובה שלח יהויקים משלחת אנשים בראשות אלנתן בן עכבור, אשר תפסה את אוריהו והביאה אותו לפני המלך יהויקים. המלך הרג אותו בחרבו, ואת גופתו השליך אל בית הקברות העממי, ולא כפי שהיה ראוי לו, אל זה של הנביאים.

אוריהו מוזכר כבדרך אגב לאחר תפיסת ירמיהו, כשהתנבא לרעה בבית המקדש על עתיד ירושלים שתחרב כשילה. לאחר שירמיהו נתפס על ידי הכהנים והנביאים התפתח דיון על עונשו, וכדוגמה לתקדים משפטי בו נהרג הנביא המנבא רעה, מוזכר מקרה אוריהו שהוצא להורג בנסיבות דומות.

בספר ישעיהו מוזכר אדם בשם "אוריה הכהן" אשר היה עד, יחד עם זכריהו בן יברכיהו, על גיליון נבואת הזעם של ישעיהו. התלמוד, ובעקבותיו גם פרשנים שונים מזהים אותו עם אוריהו בן שמעיהו, אך אחרים מציעים שהכוונה לאוריה כהן גדול שכיהן בזמן אחז המלך. בהקשר זה מסביר התלמוד את הקשר שבין זכריה לאוריה, ואומר כי נבואות אוריה השליליות, מהוות סימן לקיום נבואות זכריה החיוביות, ואם הראשונות תתקיימנה, סימן שגם האחרונות תתקיימנה.

## בארכאולוגיה
במכתבי לכיש יש הטוענים כי חרס מס' 3 הוא עדות ארכאולוגית למרדף אלנתן בן עכבור אחרי אוריהו.
## ראו גם
*חנניה בן עזור
*שמעיהו הנחלמי
*חנן בן יגדליהו

## קישורים חיצוניים
* מי הוא הנביא הנרדף מחרסי לכיש מאת אבי ורשבסקי.

## הערות שוליים

קטגוריה:נביאים בתנ"ך
קטגוריה:אישים בספר ירמיהו
קטגוריה:אישים בספר ישעיהו
יאס-נאג'קון-סולנוק

**יאס-נאג'קון-סולנוק** (בהונגרית: **Jász-Nagykun-Szolnok**) הוא מחוז בחלק המרכזי של מזרח הונגריה. מצפון הוא גובל במחוזות הווש ובורשוד-אבאוי-זמפלן, ממערב ומדרום-מערב במחוזות פשט ובאץ'-קישקון, מדרום ומדרום-מזרח במחוזות צ'ונגראד-צ'נאד ובקש וממזרח במחוז היידו-ביהר. בירת המחוז היא העיר סולנוק.

במחוז 22 ערים, ובסך הכול 78 יישובים. רוב אוכלוסיית המחוז גרה ביישובים העירוניים.

מחוז יאס-נאג'קון-סולנוק נמצא כולו במישור ההונגרי הגדול (אלפלד) ונופו העיקרי הוא מישורי. נהר הטיסה חוצה אותו מצפון-מזרח לדרום-מערב.

אדמתו הפוריה ומזג האוויר הנוח בו, הפכו את החקלאות לענף המרכזי בכלכלת המחוז. גידולי השדה העיקריים הם: חיטה, תירס, אורז וחמניות. כמו כן מפותחים ענפי הבקר והצאן.

## היסטוריה
המחוז הוקם בשמו ובגבולותיו הנוכחיים במסגרת הגדרת המחוזות המחודשת בשנת 1950.  למעט שינויים קלים בגבולותיו הוא המשכו של המחוז ההיסטורי בעל אותו שם שהוקם ב-1876. שם המחוז, המורכב משלושה חלקים – יאס-נאג'קון-סולנוק – מצביע על  שלושה אזורים הכלולים בו: אזור היאסים (Jászság), בעל ייחודיות אתנית ותרבותים שנשתמרו בחלקם עד היום; אזור נאג'קון בעל רקע היסטורי שקשור לקומנים ואזור סולנוק.

## קישורים חיצוניים

* 
* 

קטגוריה:הונגריה: מחוזות
מדליית הניצחון במלחמת העולם השנייה (ארצות הברית)

**מדליית הניצחון במלחמת העולם השנייה** היא מדליה של צבא ארצות הברית, שהוענקה לחייליו במלחמת העולם השנייה. ההחלטה על חלוקת המדליה אושרה בקונגרס האמריקאי ב-6 ביולי 1945.

## היסטוריה
מדליית הניצחון במלחמת העולם השנייה הונפקה בהתחלה כסרט בלבד, ללא פארה. ב-1946 נטבעה גם פארה (מדליון מתכת) והונפקה לזכאים. האות מנציח שירות צבאי במהלך מלחמת העולם השנייה והוענק לכל חייל ששירת בכוחות המזוינים האמריקניים בין ה-7 בדצמבר 1941 (המתקפה על פרל הארבור) ל-31 בדצמבר 1946, היום בו הנשיא הארי ס. טרומן הכריז רשמית על סיום מעשי האיבה. העיטור המקביל שהוענק בצבא ארצות הברית בסיום מלחמת העולם הראשונה הוא מדליית הניצחון במלחמת העולם הראשונה.

המדליה מוענקת בגין שירות בצבא האמריקאי בין התאריכים 7 בדצמבר 1941 עד 31 בדצמבר 1946, ללא חובה של שירות בכל התקופה. היו דיווחים על חיילים שקיבלו את המדליה בגין שירות של ימים ספורים בתקופה זו. מאחר שמלחמת העולם השנייה הסתיימה רשמית ב-2 בספטמבר 1945 עם כניעתה של יפן, ישנם חיילים שהתגייסו לצבא רק בשנת 1946 וקיבלו את המדליה מבלי שבכלל לקחו חלק במערכה כלשהי של מלחמת העולם השנייה.

ב-8 באוגוסט 1946 הונפקה מדליה נפרדת למלחי צי הסוחר של ארצות הברית ששירתו במהלך מלחמת העולם השנייה, "מדליית הניצחון של צי הסוחר במלחמה העולם השנייה".

המדליה עשויה מברונזה, והיא בקוטר של שלושה וחצי ס"מ. על חלקה הקדמי מוטבעת דמות  המסמלת חירות, ראשה מוטה ימינה, מאחוריה עולה שחר של יום חדש והיא רומסת ברגל ימין את קסדת אל המלחמה. בידיה הימנית ניצב של חרב שבורה והלהב בידה השמאלית. מתחת למרכז המדליה, משני צידי הדמות מופיע הכיתוב "מלחמת העולם השנייה". על חלקה האחורי של המדליה הוטבעו ארבע החירויות (מנוסחות בשני משפטים): "חירות ממורא ומחסור" ו"חופש הביטוי והדת", מופרדים בכף תמר. בהיקף נחרטו המילים "ארצות הברית של אמריקה 1941-1945". רוחבו של סרט התלייה הוא כרוחב המדליה, באמצעו צבוע באדום ומשני צדדיו בצבעי הקשת, בהתבסס על סרט התלייה של מדליית הניצחון במלחמת העולם הראשונה.

## תמונות

WorldWar2VictoryMedalUS.JPG|מראה קדמי
WorldWarIIVictoryMedal rev.jpg|מראה אחורי
WWII Seal.JPG|מדליית הניצחון באנדרטת מלחמת העולם השנייה


## קישורים חיצוניים

* מדליית הניצחון במדריך הממשלתי האמריקני לאותות

קטגוריה:אותות מערכה
מלחמת העולם השנייה
ארצות הברית
Rise Like a Phoenix

"**Rise Like a Phoenix**" (בעברית: "**לעלות כמו עוף החול**") הוא השיר הזוכה באירוויזיון 2014 בביצועה של הזמרת האוסטרית קונצ'יטה וורסט. השיר, שנבחר לייצג את אוסטריה באירוויזיון בדנמרק, יצא לאור ב-18 במרץ 2014, והושמע לראשונה בשידור חי בגרסה האוסטרית לתוכנית "רוקדים עם כוכבים". זהו השיר המנצח הראשון של אוסטריה בתחרות מאז אירוויזיון 1966.

## רקע
אלי זוקובסקי, מכותבי השיר, כתב את השיר במקור עבור פרויקט אחר, אולם כל חברות התקליטים הגדולות באוסטריה סירבו להפיק אותו. לאחר שקיבל בקשה ממשלחת האירוויזיון האוסטרית להשתתפות בהגשת שיר, חשב זוקובסקי מיד להציע את "Rise Like a Phoenix", בנימוק כי "ידעתי שעם השיר הזה עוד משהו גדול יקרה". השיר הוכנס להליך הבחירה הפנימית של ORF ולבסוף נבחר לייצג את המדינה.

השיר יצא לאור באופן רשמי ב-18 במרץ 2014.

## וידאו קליפ
הווידאו קליפ לשיר "Rise Like a Phoenix" פורסם לראשונה ביוטיוב ב-18 במרץ 2014 באורך מלא של שלוש דקות וחמש שניות.

## ביקורות
מגזין שטרן העניק לשיר דירוג של 4 מתוך 5. אודו יורגנס, זוכה אירוויזיון 1966 האוסטרי, אמר על השיר "שיר מורכב היטב עם קשת מוזיקלית יפה", וכפי שהמילים רומזות, "עולה מן האפר".

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

* 

## הערות שוליים

קטגוריה:שירי אירוויזיון 2014
קטגוריה:שירי אוסטריה באירוויזיון
קטגוריה:שירים שזכו באירוויזיון
קטגוריה:שירים באנגלית
קטגוריה:סינגלים שהגיעו למקום הראשון באוסטריה
קרטרו (מדינה)

**קרטרו** (בספרדית: **Querétaro**; רשמית: **המדינה החופשית והריבונית של קרטרו**, בספרדית: **Estado Libre y Soberano de Querétaro**) היא אחת מ-31 המדינות המרכיבות את מקסיקו. קרטרו נמצאת במרכז מקסיקו, והיא גובלת בסן לואיס פוטוסי בצפון, גואנחואטו במערב, מיצ'ואקאן בדרום-מערב, מקסיקו בדרום-מזרח ואידלגו במזרח. בירתה והעיר הגדולה ביותר בה היא קרטרו.

## היסטוריה
הספרדים התחילו להתיישב באזור מדינת קרטרו של ימינו בסביבות 1530 ובאותו זמן הוקמה סנטיאגו דה קרטרו. במהלך הזמן האזור הפך לחשוב מאוד מבחינה כלכלית ואסטרטגית, כשהוא מקשר בין האזורים שנתגלו בשלבים מאוחרים יותר במקסיקו בצפון ובמערב לבין מרכזה של מלכות המשנה של ספרד החדשה במקסיקו סיטי.

אמנם בקרטרו נפגשו כמה ממתכנני מלחמת העצמאות של מקסיקו והגו אותה, אך המלוכנים השתלטו על העיר והאזור בתחילת המלחמה, שהתחילה ב-1810, והייתה בין המעוזים האחרונים של המלוכנים שנכבשו לקראת סוף המלחמה ב-1821. עם קבלת חוקת מקסיקו ב-1824 הוקמה באזור מדינת קרטרו, כשהעיר קרטרו היא בירתה.

ב-1864 ניסתה צרפת להשתלט על מקסיקו דרך מינוי מקסימיליאן הראשון לקיסר מקסיקו. קרטרו הייתה אחת המדינות היחידות שנותרו נאמנות לקיסר החדש, אך מקסימיליאן לא הצליח להשתלט על מקסיקו והוצא להורג ב-1867.

## כלכלה
כלכלת המדינה מרוכזת באזור העיר קרטרו ומתבססת על חקלאות, הכוללת בין היתר גידול חיטה, שעורה, אלפלפה, תירס ושיבולת-שועל, כרייה, הכוללת בין היתר כריית עופרת, כסף, אבץ, נחושת, כספית, אנטימון, שיש, קאוליניט ואבן חול, תעשייה, הכוללת בין היתר ייצור מכונות, כימיקלים ומוצרי מזון, ותיירות.

במדינה ממוקם מפעל גדול של "איריזר" לבניית אוטובוסים.

## קישורים חיצוניים

* 
* 

קטגוריה:מקסיקו: מדינות
Aram Mp3

**אראם סארגְסְיָאן** ׁ(בארמנית: **Արամ Սարգսյան**; נולד ב-5 באפריל 1984), המוכר יותר בשם הבמה **Aram Mp3**, הוא זמר, משורר וקומיקאי ארמני. הוא ייצג את ארמניה באירוויזיון 2014 בקופנהגן, דנמרק עם השיר **[[Not Alone]]**.

## ביוגרפיה
אראם סארגסיאן נולד בבירת ארמניה, ירוואן. הוא למד באוניברסיטת ירוואן המדינתית לרפואה, שם סיים את לימודיו בשנת 2006. בזמן לימודיו באוניברסיטה, הוא השתתף בתוכנית הבידור ק.ו.ן, לראשונה לצד אוניברסיטאות ארמניות שונות ומאוחר יותר בצוות הארמני *Ararat* במוסקבה.

## קריירה
### 2006-12: תחילת הקריירה
260px|שמאל|ממוזער|240px|אראם מופיע בחזרה הגנרלית הראשונה לפני חצי גמר אירוויזיון 2014 בשנת 2006, אראם הצטרף למספר קומיקאים אחרים, לא מוכרים בקרב הציבור, כדי ליצור *32 Atam* (עברית: 32 שיניים), תוכנית סטנד-אפ. בשנותיו בראשונות ב-*32 Atam* הוא ביצע לעיתים קרובות קאברים הומוריסטים לשירים פופולרים תחת הכינוי "Aram Mp3", בהתייחסות לפורמט האודיו הידוע MP3. בשנת 2007, היה הזוכה של התוכנית 2 כוכבים אשר משודרת בערוץ הראשון הארמני.

במהלך תקופה זו, אראם החל להופיע במועדוני בלוז וג'אז, להקליט שירים ולצלם וידאו קליפים. הוא החל להנחות פורמטי טלוויזיה מפורסמים כמו X Factor, Armenian Idol, My Name Is..., Power Of 10 אשר הביאו לו יותר פרסום. בשנת 2010 אראם וחבריו יצרו תוכנית טלוויזיה סטנד-אפ קומית בשם Vitamin Club אשר משודרת על ידי ערוץ הטלוויזיה הארמני Shant TV בכל שבוע. הוא גם הנחה מספר תוכניות טלוויזיה בערוץ Armenia TV.

### 2013-14: אירוויזיון 2014
ב-31 בדצמבר 2013, Aram Mp3 נבחר על ידי הערוץ הארמני הראשון לייצג את ארמניה בתחרות האירוויזיון 2014 בדנמרק. ב-14 במרץ 2014 הוכרז שאראם ישיר את שירו "Not Alone" בקופנהגן. ארמניה השתתפה בחצי הגמר ב-6 במאי 2014 ועלתה אל הגמר שהתקיים ב-10 במאי 2014. בגמר התחרות סיים אראם במקום הרביעי.

## חייו האישיים
אראם נישא לאנה מרגריאן באפריל 2008. בנם ארנו נולד ביוני 2011.

## דיסקוגרפיה
### סינגלים

## קישורים חיצוניים

* עמוד הפייסבוק של Aram Mp3
* עמוד הטוויטר של Aram Mp3

קטגוריה:אמנים הידועים בשם במה
קטגוריה:זמרים ארמנים
קטגוריה:משוררים ארמנים
קטגוריה:משתתפי אירוויזיון 2014
קטגוריה:נציגי ארמניה באירוויזיון
קטגוריה:ארמנים שנולדו ב-1984
מוחמד א-זוואהירי

**מוחמד א-זוואהירי** (בערבית: **محمد الظواهري**; מרץ 1953 – 13 בפברואר 2024) היה חבר בג'יהאד האסלאמי המצרי ומנהיג הג'יהאד הסלפי במצרים. הוא היה אחיו הצעיר של מנהיג אל-קאעידה איימן א-זוואהירי. נעצר במצרים ב-17 באוגוסט 2013, והועמד לדין על הקמת ארגון טרור ותכנון פיגועים נגד הממשלה.

## ביוגרפיה
א-זוואהירי נולד בגיזה שבמצרים במרץ 1953. הוא למד בפקולטה להנדסה באוניברסיטת קהיר, ועבר לערב הסעודית לעבוד כמהנדס בחברת בנייה.

כבר בצעירותו אימץ את האסלאם הסוני הקיצוני. בשלהי שנות ה-70 היה חבר יחד עם אחיו איימן א-זוואהירי בג'יהאד האסלאמי המצרי. בשנת 1981 הועמד לדין שלא בפניו יחד עם עוד חברים בג'יהאד האסלאמי המצרי באחריות לרצח נשיא מצרים אנואר סאדאת, אך נמצא לא אשם. בהמשך הצטרף לארגון סעד אסלאמי ונסע לאינדונזיה ולבוסניה והרצגובינה לעזור בבניית מרפאות ובתי ספר. לאחר כמה שנים, כשהוא נשוי ואב לשישה ילדים, עבר להתגורר בתימן עם משפחתו. לאחר מכן עבר לגור עם אחיו בח'רטום שבסודאן שם החלו להתגבש פעילי המוג'אהדין. לאחר שנאלצו לעזוב את סודאן, עבר אחיו איימן לאפגניסטן, שם הצטרף בהמשך לאוסאמה בין לאדן, בעוד מוחמד חזר עם משפחתו לעבודתו כמהנדס בתימן.

ב-1999 נעצר על ידי הרשויות במצרים בחשד לקשירת קשר עם ח'אלד עבדול סאמי, שהיה ממנהיגי הג'יהאד האסלאמי המצרי, שהוגדר כארגון טרור. במשך כמה שנים לא היה ברור מה מצבו, ובני משפחתו חשבו שהוצא להורג. באוקטובר 2001 ביקשה ארצות הברית דגימת DNA מדמו, מכיוון שחשבה שמצאה את גופתו של אחיו, איימן, במערה באפגניסטן. בפברואר 2004 פרסם העיתון "א-שרק אל-אווסט" כי גילה שמוחמד בחיים ומוחזק בכלא המצרי. חודש לאחר מכן משרד הפנים המצרי אישר את הדיווח, ואישר לבני משפחתו לבקרו בכלא. ככל הנראה עבר מוחמד עינויים בידי המוח'אבראת המצרי במהלך חמש השנים שהועלם. במרץ 2011 הוא שוחרר מהכלא. היה ניסיון להעמידו לדין בבית משפט צבאי באשמת טרור, אך במרץ 2012 הוא זוכה.

בספטמבר 2012 הציע מוחמד בריאיון לטלוויזיה המצרית לתווך בין העולם המערבי לבין ארגוני הטרור האסלאמיים. הוא היה מעורב בארגון המחאה מול שגרירות ארצות הברית בקהיר בספטמבר 2012. כמו כן ארגן מחאה מול שגרירות צרפת, לאחר התערבותה הצבאית במאלי, וקבע כי צרפת נלחמת באסלאם. למעשה, מוחמד א-זוואהירי היה מנהיג הזרם הסלפי-ג'יהאדיסטי במצרים, ונחשב למנהיג של פעילי הטרור המזהים עצמם כסלפים ג'יאהדיסטים (א-סלפיה אל-ג'יהאדיה) בחצי האי סיני. באוגוסט 2013, לאחר הדחתו של נשיא מצרים מוחמד מורסי, נעצר מוחמד, ובאפריל 2014 הועמד לדין על הקמת ארגון טרור שמטרתו לפגוע בביטחון מצרים.

א-זוואהירי מת ב-13 בפברואר 2024.

## הערות שוליים

קטגוריה:טרוריסטים מוסלמים
קטגוריה:טרוריסטים מצרים
קטגוריה:מצרים שנולדו ב-1953
קטגוריה:מצרים שנפטרו ב-2024
הסכמי ניימכן

250px|ממוזער|שמאל|עמוד השער של הסכם ניימכן
**הסכמי ניימכן** הם הסכמים שנחתמו ב-1678 ו-1679 בעיר ניימכן בין הרפובליקה של שבעת המחוזות המאוחדים לבין צרפת. הסכמים אלה סיימו את מלחמת הולנד.

## ההסכמים שנחתמו
* 10 באוגוסט 1678 – הסכם שלום בין צרפת לרפובליקה ההולנדית.
* 19 בספטמבר 1678 – הסכם שלום בין צרפת לספרד.
* 26 בינואר 1679 – הסכם שלום בין צרפת לאימפריה הרומית הקדושה.
* 26 בינואר 1679 – הסכם שלום בין שוודיה לאימפריה הרומית הקדושה.
* 19 במרץ 1679 – הסכם בין שוודיה לדנמרק ונסיכות מונסטר.
* 2 באוקטובר 1679 – הסכם שלום בין שוודיה והרפובליקה ההולנדית.

## סעיפי ההסכמים העיקריים
* צרפת העבירה את השליטה על העיר מאסטריכט לנסיך אורנז' ויליאם השלישי.
* צרפת העבירה ערי מבצר מהשטח שהיום נמצא בבלגיה לספרד. בהם הערים קורטרייק, שרלרואה, ובנש (Binche).
* ספרד העבירה לצרפת את השליטה בפראנש-קונטה את השליטה על רוזנות אנו (שטחים שנמצאים היום בצפון צרפת ובלגיה), בהם הערים קאסל, איפר וואלנסיין.
* ספרד העבירה את האי טרינידד וטובגו להולנד.
* החזקה של צרפת על האיים הקריביים סנט וינסנט והגרנדינים, דומיניקה וסנט לוסיה זכתה להכרה מצד בריטניה.
* לאופולד הראשון, קיסר האימפריה הרומית הקדושה, אישר את שליטת צרפת על הערים פרייבורג וקהל (Kehl), הנמצאות בצד המזרחי של נהר הריין.

## תוצאות ההסכמים
ההסכמים שמו קץ לרוב המלחמות בצפון צרפת, והגבול שנקבע בהסכמי ניימכן מהווה את גבולה הצפוני של צרפת גם היום. למרות ניצחונה של צרפת ותוצאות ההסכמים, לא כל האזורים שהועברו לשליטת צרפת הסכימו לכך. כך למשל דוכס לורן לא הסכים לתנאי הכניעה שבהסכמים, בהם עבר חבל לורן לשליטתו של לואי הארבעה עשר, מלך צרפת, והמשיך למרוד במלך צרפת. כתוצאה מכך מלך צרפת לא הסיג את כוחותיו מהחבל עד לסיום המרידה. בחבל אלזס הסכמים אלו הביאו לקץ הדקאפול, שנתן חופש יחסי לערים הגדולות בחבל כאשר היו תחת שלטון האימפריה הרומית הקדושה.

בצפון אירופה, לואי הארבעה עשר חייב את דנמרק ואת ברנדנבורג להשיב את כל השטחים שכבשו בשוודיה לשוודיה, בעלי בריתם של הצרפתים.

## ראו גם
* כיכר ויקטואר – כיכר המנציחה את ניצחונו של לואי הארבעה עשר במלחמת הולנד.

## קישורים חיצוניים

הסכמי ניימכן, באתר  

ניימכן
ניימכן
ניימכן
ניימכן
קטגוריה:ניימכן
ניימכן
ניימכן
ניימכן
Not Alone

"**Not Alone**" הוא שיר של הזמר הארמני Aram Mp3. השיר נבחר לייצג את ארמניה באירוויזיון 2014 בדנמרק. הסינגל יצא לאור ב-14 במרץ 2014.

## רקע וקומפוזיציה
ב-31 בדצמבר 2013 Aram Mp3 נבחר על ידי הערוץ הארמני הראשון לייצג את ארמניה באירוויזיון 2014. ב-21 בפברואר 2014 הוכרז ששירו של אראם כבר נבחר אך הבכורה של השיר תהיה בווידאו קליפ במרץ. בסך הכול רשות השידורים קיבלה 75 שירים ממלחינים מקומיים וזרים.

העבודה על הקלטת השיר החלה בפברואר 2014. ב-14 במרץ השיר והווידאו קליפ הושמעו לבכורה ב-AMPTV.

אראם אמר על השיר, "זה מסוג השירים שאולי הייתי ממליץ לשמוע עם עיניים סגורות. לא להתכונן לרקוד, אבל לפתוח את הנשמה, כי זה חודר אל תוך עמקי הנשמה"

השיר הולחן על ידי אראם עצמו וכותב השיר הוא חברו אריק פאפויאן. כשנשאל על מסר השיר, אמר אראם, "אף פעם אל תיכנע ותמיד הילחם עבור האהבה. נשיקה אחת יכולה לשנות הכל." "Not Alone" הוא שילוב של בלדה ודאבסטפ. השיר מתחיל בנגינת פסנתר ובאמצע השיר יש גם כינור. החלק של הדאבסטפ בשיר מתחיל לאחר חזרת המשפט "You're not alone..." (באנגלית: את/ה לא לבד) מספר פעמים. השיר מסתיים כפי שהתחיל, בלווי פסנתר.

## ביקורות
170px|שמאל|ממוזער|"Not Alone" הולחן על ידי אראם עצמו
השיר התקבל היטב על ידי מוזיקאים ארמנים. Hayko, אשר ייצג את ארמניה באירוויזיון 2007 אמר שאהב את השיר וקרא לו "אנרגטי". באופן דומה, גור סוג'יאן מי שייצג את ארמניה בשנת 2013 אמר ש"אהב מאוד את השיר" כולל הלחן והמילים. 

באירופה, השיר קיבל ביקורות מעורבות עד חיוביות. ג'ס דנהאם מהעיתון אינדפנדנט אמרה על השיר, "בלדת דאבסטפ מעצימה". כתב הבידור קארל גרינווד מהעיתון הבריטי דיילי מירור נתן לשיר כוכב 1 מתוך 5 ואמר, "שיר זה הוא המקביל המוזיקלי לכדורי שינה הומאופתים - אין בזה שום דבר אך זה עדיין מספיק לדפוק אותך על כדורי שינה". עורך אתר Sofabet דניאל גולד הצהיר ש"השיר הוא לא מתפריט האירוויזיון", בגלל המבנה שלו. גולד קרא לשיר "מנגינה גדולה: נועז מבחינה מבנית, עכשווי וקולנועי בתחושה."

## וידאו קליפ
סרטון המוזיקה לשיר בוים על ידי גריגור גספריאן וצולם במרץ בירוואן. ב-14 במרץ השיר וסרטון הווידאו הושמע לראשונה ב-AMPTV. אחרי 24 שעות מיציאת הקליפ לערוץ האירוויזיון ביוטיוב, קיבל יותר מ-200,000 צפיות. עד 17 במרץ, הקליפ הפך לנצפה ביותר מבין כל הסרטונים בערוץ שהועלו בשנת 2014. ב-22 במרץ עלה הקליפ למיליון צפיות.

## תחרות האירוויזיון
בתחרות האירוויזיון השיר "Not Alone" פתח את חצי הגמר הראשון ב-6 במאי. השיר עלה מחצי הגמר אל הגמר. בגמר ב-10 במאי 2014 סיים השיר במקום הרביעי עם 174 נקודות.

הופעת השיר כללה את Aram Mp3 מופיע לבד על הבמה. אווירת הבמה במהלך ההופעה השתנתה מאורות חשוכים לאלמנטים מתפוצצים ופועמים המוקרנים על ידי מסכי LED תוך כדי השיר.

## קרדיטים
* קולות - אראם סארגסיאן
* כתיבה - גאריק פאפויאן
* מלחין - אראם סארגסיאן
* עיבוד מוזיקלי - לילית נאוואסרדיאן
* במאי הקליפ - גריגור גספריאן

## ראו גם
* ארמניה באירוויזיון
* אירוויזיון 2014

## קישורים חיצוניים

קטגוריה:שירים באנגלית
קטגוריה:שירי אירוויזיון 2014
קטגוריה:שירי ארמניה באירוויזיון
קטגוריה:סינגלים בהוצאת יוניברסל מיוזיק גרופ